**Pályázat szociális elnökhelyettesi tisztségre**

**Bemutatkozás**

1991. december 5-én születtem Miskolcon, itt nevelkedtem, itt jártam iskolába. A középiskolát a Herman Ottó Gimnáziumban végeztem, majd 2010-ben nyertem felvételt az ELTE TTK biológia BSc szakára. Jelenleg is ezt a szakot végzem kémia tanári minorral.

A 2012/2013 alakuló Küldöttgyűlését először kezdtem, mint képviselő, de már az előző tanévben és aktívan kivettem a részem az Önkormányzat életében. 2011-ben, mint mentorjelölt találkoztam először a HÖK-kel, majd mentorrá is váltam. A következő ősszel az Ellenőrző Bizottság tagjaként, megismerkedtem a működés minden részletével, és több Kari Ösztöndíjbizottság ülésen is részt vettem. Majd februárban a biológia szakterület koordinátorának választottak, 2012. őszétől pedig hivatalosan is KÖB delegált lettem. Idén, egy huszárvágással, a mentorkoordinátori posztot is betöltettem, és lefektettem a 8. mentorrendszer alapjait, majd beindítottam azt. Ennyi idő alatt az Önkorányzatban, volt szerencsém három szociális elnökhelyettes és három KÖB elnök munkáját is megfigyelni, ebből ötük által tartott ülésen is részt vettem. Ezeket a tapasztalatokat tudom kamatoztatni.

**Motiváció**

*“Az emberi természet (...) típushibája, hogy mindenki építeni akar, de senkinek se fűlik a foga a karbantartáshoz.”*

*Kurt Vonnegut*

A motiváltságomnak négy fő oka van jelen esetben. Az első három egy kalap alá vehető.

*Felülvizsgálatok. Szakszerű működés. Átláthatóság.*

Habár a rektori ellenőrzés nem talált kardinális hibát, vannak hiányosságaink. Ezeket fel kell számolni. A pályázatom további részében olvashatjátok, hogy mik ezek. Illetve még további felülvizsgálatok is szükségesek a fejlődéshez.

Fontosnak tartom, hogy aki hallgatók megélhetéséről dönt, mindezt profi módon tegye. Ennek a szakszerű működésnek a párja az átláthatóság. Hiszen alapvető, hogy a delegált, az ülésről való távozása után tudja, hogy mi történik egy adott pályázattal. Ezt persze, bizonyos keretek között a hallgatókkal is meg kell osztanunk, hiszen az Ösztöndíjbizottság minden határozata nyilvános.

A negyedik indok az elmúlt napokban fogalmazódott meg bennem, amikor láttam, hogy mennyire egyenlőtlen jelenleg a munka megosztása az Önkormányzatban. Egy idő után az a pár túlterhelt tisztségviselő megrokkan a munka alatt. Egy plusz elnökhelyettes több terhet is le tud venni a vállukról, míg a KÖB elnökének ez nem kötelessége.

**Kari Ösztöndíjbizottság**

A KÖB működése alapjaiban jó. Ha a tagok ismerik a pályázati kiírásokat, a pontrendszereket, illetve képben vannak az e-szoctám (avagy majd Neptun) felületével. A “ha” elég meghatározó, és a jelenlegi KÖB ennek *szinte* eleget tesz. Ennek fenntartása érdekében, illetve azért is, hogy az utánpótlás könnyebben, zökkenőmentesen menjen, ha nem is képzés, de az információ folyamatos frissítése és számonkérése szükségszerű. Ami hiányzik a rendszerből az az, hogy az egyes tagok nagyobb betekintést kaphassanak az utalás mikéntjébe. A mentor előadás anyagaiba ez most bekerült. Bízom benne, hogy a jövőben ennek hatására az ösztöndíjak iránt valóban érdeklődő mentorok, mentorjelöltek kerülhetnek be a Bizottságba. Az eddigi módszer, hogy a szakterületi koordinátor néha “kikukázza” a KÖB tagot szeptember elején, mindenképpen elítélendő. Ebből kifolyólag nem adnék szavazati jogot olyannak, aki nincs tisztában a fentebb említettekkel. Így szükségszerűvé válik, hogy a regisztrációs hétre egy intenzív KÖB képzés (nem kizárólag KÖB tagoknak) kerüljön a tervezetbe.

***KÖB ügyrend***

Az ügyrend átírása egy kisebb, ámde szükséges feladat. Néhol túl engedékeny, máshol pedig épp szabadságra lenne szükség, így a KÖB munkáját egyszerűsítené.

***KÖB ülések és jegyzőkönyvek***

A jegyzőkönyveket elektronikusan elérhetővé kell tennünk. Mióta én kapcsolatban állok az Ösztöndíjbizottsággal soha nem láttam jegyzőkönyvet, leszámítva akkor, amikor saját magam vezettem azt. Pedig, mint delegált ehhez jogom van. Ezt a jogot érvényesíteni kell, a jegyzőkönyv levelező listára való kiküldésével.

***KÖB határozatok tára***

Jelenleg ez a legnagyobb hiányossága KÖB-nek, pedig az ügyrend világosan fogalmaz annak nyilvánosságáról. Eddigi KÖB-ös és KÖB közeli munkám során, úgy tűnik efelett a pont felett minden KÖB elnöknek sikerült el siklania. Az ügyrend 3. §(13) pontja szerint a határozatoknak kell egy online felület. A határozatok összegyűjtése lesz a nagyobb feladat, szerintem az elmúlt 4 évre érdemes lenne visszakeresni az összeset*.*

**Pályázati kiírások, pontrendszerek**

Egyes pályázatok kiírásánál és pontrendszerénél (rendszeres szociális támogatás, rendszeres sport-, rendszeres tudományos-, rendszeres közéleti ösztöndíj), felülvizsgálatokra van szükség. Ez nagyobb mértékben érinti a pontrendszereket, mint a kiírásokat, bár ott is található néhány kisebb hiba. Szinte tarthatatlannak érzem, hogy a közéleti ösztöndíjaknak nincsen hivatalos bírálási módja, illetve hogy szociális alapon például nincsenek az egészségügyi problémáknál határok. Ennek a félévnek a munkája lesz ezek módszeres felülvizsgálata.

**Rendkívüli és egyszeri pályázatok**

Az adatvédelem problémája teljes mértékben megoldódott. Viszont még mindig vannak elkallódó pályázatok, ezt nem tudjuk kiküszöbölni csupán azzal, hogy a Hallgatói Irodában a leadott igazolások listáját vezetjük. A KÖB jelenlegi elnöke, Tóth Róza már bevezette, és elektronikusan és online is vezeti, bár a kezdeményezés még Zomborácz Kittié volt. Ebben a pályázatok állasa is nyomon követhető (leadva, problémás, utalásra kész, kiutalva), így az Irodavezetőtől a pályázatáról érdeklődő hallgató pontos információkat is kaphat. Ez a rendszer jó, működő és folytatandó. Reményeink szerint ezzel elérhetővé válik az, hogy egy akár 2 évvel ezelőtt leadott pályázat helyzetéről is nyilatkozzunk, mert a hallgatók ezt olykor megkövetelik, azonban ez jelen körülmények között igen bonyolult és hosszú folyamat.

**E-szoctám, avagy Neptun**

Az idei tavaszi rendszeres szociális támogatás volt a harmadik alkalom, hogy a TTK-s hallgatók az e-szoctám felületén tudtak pályázni. Ennek ellenére a pályázói űrlapokon még az első alkalom után jelzett hibák sem lettek kijavítva. Ha azt szeretnék, hogy az esetlegesen bevezetett Neptun felületen ezek a hibák javításra kerüljenek, a tervezet megírásához jóval a pályázat kiírása előtt össze kell ülni. Szerintem ez a feladat még a jelenlegi KÖB tagokra hárul, illetve az általuk készített jegyzetekből tudunk felépíteni egy jól működő felületet.

**Hallgatói Követelményrendszer**

A keretek elosztásának a törvény szerinti felülvizsgálata, és a HKR-ben aszerint történő rögzítése a fő feladat. A kormány rendeletekhez kell igazítanunk a HKR rendelkezéseit is. E szerint a kereteink több szinten el fognak csúszni, főleg a szociális keret hátrányára. De a tiszta, követhető működés kiemelten fontos.

A pályázatok felül vizsgálatánál már említtet, hogy szükséges munka a jövőre nézve. A kiírásokat a HKR szerint is ellenőriznünk kell, egyrészt hogy a HKR megfelel-e a rendeletnek, illetve hogy a kiírások mindkettőnek megfeleljenek.

Ez egy több lépcsős munkafolyamat, ami nem feltétlenül csak a KÖB tagokra és a KÖB elnökére vár, így a következő munkahétvége egyik fő szekciója is lehet.

**EHSZÖB/ESZÖB**

A TTK HÖK szociális elnökhelyettese több testületnek az automatikus delegáltja, a KÖB mellett az EHSZÖB és az ESZÖB az a két “szakmai” delegáltság, amit fontos kiemelni. A karok közötti együttműködés, főleg ebben a helyzetben, hogy az EHÖK szociális alelnöki pozíciója betöltetlen, elengedhetetlen. A kapcsolattartás és az egymás segítése a megfelelő egyetemi működés alapvető feltétele. Így törekszem a jó viszonyt ápolni, és eleget tenni ezen kötelezettségeknek.

**Elnökhelyettesi munka**

A fentebb említett delegáltságok mellett, egyetlen egy marad, az EHÖK Küldöttgyűlésében való részvétel. Így képviselném a TTK-t az EHÖK felé.

Eddig szerzett tapasztalataimmal a Választmány kihívásainak megfelelnék, hiszen volt már benne részem. A tagok elé terjesztett anyagok véleményezésében is aktívan dolgoznék. Az önképző hétvégék és a bevonó táborok szervezésében is kivenném a részem, ahogy ez most, hétvégén meg is történt. Ezek azok, amiket már fentebb, a Motiváció részben, már említettem.

Az elnökhelyettesi munkába nyilván valóban beletartozik az elnök helyettesítése. Ha Kornél tömött naptárába esetleg nem fér be, egy-egy ülés, szívesen helyettesítem.

**Záró gondolatok**

A pénz és a pályázatok mindig érzékeny pontja a Hallgatói Önkormányzatoknak. Habár nem minden hallgató van tisztában azzal, hogy ez is a mi felelősségünk, panaszok és értetlenkedések mindig érkeznek. Ezek főleg az összegek csökkenésével kapcsolatosak, és nem fogadják el kielégítő válaszként a keretek csökkenését. Mint KÖB, állami pénzekkel dolgozunk, hatalmas összegekkel, így hatalmas a felelősség is, aminek jó része a szociális elnökhelyettesre hárul. Egy kisebb hiba is, óriási lehet. Az átláthatósággal célom, hogy ezeket ki tudjuk küszöbölni.

Köszönöm, hogy olvastad a pályázatom! Bármilyen kérdés merül fel keressetek bizalommal.

Budapest-Dömsöd,
2013.04.13.

Kovács Fanni